  Майя Бывальцева Вуись шутэтскон нуналъёсы Удмуртиын Уйпал Атлантикаысь циклонлэн шуныт люкетэз кузёяськоз. Куазь жобалоз, тӧл кужмоялоз, но шуныт луоз. Со сярысь улосвыл  пресс-службаез ивортӥз. Кӧснуналэ, 4-тӥ толсуре, потон уе 0…-5, нуназе -1…+4 градус луоз. Температурая рекордъёсты выльдыны луонлык вань. Уйин куд-ог интыосын бус вӧлскоз, кот лымы кӧня ке усёз. Нуназе кот лымызэ тросгес ӝоктоз, зороз, куд-ог ёросъёсын йӧӟектӥсь зор усёз. Сюресъёс вылын йӧвалег луоз. Нуназе лымшор палась тӧл секундскын 15-17 метрозь кужмоялоз. Арнянуналэ, 5-тӥ толсуре, кезьытскыны кутскоз: -1…-6 градусозь. Дырын-дырын ӧжыт лымыялоз. Вордӥськонэ эшшо кезьытгес кариськоз. Уйин температура -20…-25 градусозь, нуназе -13…-18 градусозь лэзькоз. Шӧдскымон лымыяны кулэ вӧл. Нырысь-валысь чакланъёсъя, 7-тӥ толсуре потон уе -22…-27 градусозь кезьытскоз. Нуназе термометръёс -11…-16 градус возьматозы. Сюресъёс вылын йӧвалег.   Тодэ вайытом, 2021-тӥ арын 1-тӥ толсуре температурая 30 ар возиськем рекорд выльдӥськиз. Тегъёс: Ижкар Гидрометцентр Удмуртия куазь Тол йвалег  